Жинағыңыздан фотосуреттер мен видеоларды түрлі критерийлер бойынша табыңыз.

# Іздеу

Shotwell-де іздеудің екі жолы бар: сүзгі саймандар панелі және сақталған іздеу. Іздеу панелі ағымдағы көріністе белгілі бір критерийлер бойынша жылдам іздеуге мүмкіндік береді. Сақталған іздеулер күрделірек іздеу критерийлерін қамтиды және сессиялар арасында бүйірлік панельде сақталады.

# Іздеу панелі

Көрініс Іздеу панелі құсбелгісі іздеу панелінің көрсетілуін ауыстырып қосады. Сондай-ақ іздеу панелін шығару үшін Ctrl F немесе F8 басуға болады. Бұл панельден тақырып, белгі, рейтинг немесе басқа опциялар негізінде фотосуреттер мен видеоларды табуға, көрсетуге және жасыруға болады.

Іздеуді бастау үшін жай ғана мәтін өрісіне іздеу кілт сөзін енгізіңіз немесе Жалаушаланған, Рейтинг немесе Түрі батырмаларын шертіңіз. Мәтінді іздеу кілт сөздеріңізді белгі аттарымен, фотосурет немесе видео тақырыптарымен және фотосуреттердің бастапқы файл аттарымен сәйкестендіреді. Жалаушаланған, Рейтинг және Түрі батырмалары жинағыңызды фотосуреттердің жалаушаланғанына, олардың ағымдағы жұлдыз сандарына және көрсетілген нысандардың кескіндер, видеолар немесе шикі камера файлдары екендігіне қарай сүзгілеуге мүмкіндік береді.

Іздеу панелін сөндіру немесе Shotwell-ден шығу іздеу панелін автоматты түрде бастапқы күйіне қайтарады.

# Сақталған іздеу

Сақталған іздеу Shotwell сессияларында сақталады және Shotwell жинағыңызға фотосуреттер мен видеолар қосылғанда немесе өшірілгенде жаңартылып отырады.

Түзету Жаңа сақталған іздеу... арқылы немесе Ctrl S басу арқылы жаңа сақталған іздеу жасаңыз. Сұхбат терезесі іздеуге ат енгізуге және келесі жолдардағы критерийлердің Кез келгеніне, Барлығына немесе Ешқайсысына сәйкес келуді қалайтыныңызды таңдауға мүмкіндік береді.

Әр жол іздеу критерийін білдіреді. Көбірек жол қосу үшін + батырмасын, ал белгілі бір жолды өшіру үшін - батырмасын пайдаланыңыз. Әр жолдың сол жағындағы аралас тізім критерий түрін таңдайды. OK батырмасы қолжетімді болмас бұрын критерийлер дұрыс енгізілуі керек.