Фотосуреттерді ерекше деп белгілеу немесе олармен жиынтық ретінде жұмыс істеу үшін жалауша қойыңыз.

# Фотосуреттерді жалаушамен белгілеу

Shotwell фотосуреттерге жалауша қоюға мүмкіндік береді. Фотосуретке жалауша қойылғанда, оның жоғарғы оң жақ бұрышында кішкентай жалауша таңбашасы пайда болады. Барлық жалауша қойылған фотосуреттерді көру үшін бүйірлік панельдегі Жалаушаланған тармағын таңдауға болады.

Фотосуретке жалауша қою оны ерекше деп белгілейді. Мұны өзіңізге ыңғайлы кез келген тәсілмен түсіндіре аласыз. Мысалы, визуалды түзетуді қажет ететін барлық фотосуретті немесе досыңызбен бөліскіңіз келетін барлық фотосуретті жалаушамен белгілей аласыз.

Жалауша қою сонымен қатар пайдалы, себебі барлық жалауша қойылған фотосуреттермен жиынтық ретінде жұмыс істеуге болады. Мысалы, сіз Жалаушаланған көрінісін таңдап, содан кейін барлық жалауша қойылған фотосуретті жариялау қызметіне жүктей аласыз.

# Фотосуретке жалауша қою немесе оны алып тастау

Фотосуретке жалауша қою немесе оны алып тастау үшін фотосуретті оң жақпен шертіп, контексттік мәзірден Жалауша қою немесе Жалаушаны алып тастау тармағын таңдаңыз. Немесе Ctrl G немесе / жарлық пернелерін пайдаланыңыз.