Пронађите фотографије и видео снимке у вашој збирци према различитим критеријумима.

# Претражујем

Постоје два начина за претрагу у Фото-бунару: трака филтера и сачувана претрага. Трака претраге вам омогућава да брзо претражите тренутни приказ према одређеним критеријумима. Сачуване претраге нуде сложеније критеријуме претраге и остају у бочној површи између сесија.

# Трака претраге

Поље за потврду Преглед Трака претраге укључује приказ траке претраге. Такође можете притиснути Ctrl F или F8 да бисте приказали траку претраге. Из ове траке можете пронаћи, приказати и сакрити фотографије и видео снимке на основу наслова, ознаке, оцене или других опција.

Да бисте започели претрагу, једноставно унесите кључну реч за претрагу у поље за текст, или кликните на Обележено, Оцена или Врста. Текстуална претрага тражи ваше кључне речи кроз називе ознака, наслове фотографија или видео снимака и изворне називе датотека фотографија. Дугмад Обележено, Оцена и Врста вам омогућавају да филтрирате вашу збирку према томе да ли су фотографије обележене, према њиховом тренутном броју звездица, и према томе да ли су приказане ставке слике, видео снимци или сирове датотеке фото-апарата.

Онемогућавање траке претраге или излазак из Фото-бунара аутоматски ресетује траку претраге.

# Сачувана претрага

Сачувана претрага опстаје кроз сесије Фото-бунара и ажурира се како се фотографије и видео снимци додају и уклањају из ваше библиотеке Фото-бунара.

Направите нову сачувану претрагу помоћу Уређивање Нова сачувана претрага... или притиском на Ctrl S. Прозорче вам омогућава да унесете назив за претрагу и изаберете да ли желите да испуните било који, све или ниједан од критеријума у следећим редовима.

Сваки ред представља услов претраге. Користите дугме + да додате још редова, а дугме - да уклоните одређени ред. Комбо поље на левој страни сваког реда бира врсту критеријума. Критеријуми морају бити исправно унети пре него што дугме У реду постане доступно.