Групишите заједно фотографије које су снимљене у исто време. Сазнајте како да преименујете, стопите и разврстате догађаје.

# Догађаји

Догађај је група фотографија које су снимљене у приближно исто време. Када увезете фотографије, Фото-бунар проверава када је свака фотографија снимљена. Он затим групише фотографије у догађаје.

Изаберите Догађаји из бочне површи да бисте видели ваше фотографије организоване према датуму. Ако изаберете месец или годину из бочне површи, списак догађаја ће бити приказан у главном прозору. Двокликните на догађај да бисте видели све фотографије које су снимљене око тог времена.

Ако фотографија нема угњеждене податке о датуму/времену, тада Фото-бунар не може аутоматски да је смести у било који догађај. У том случају ће се фотографија појавити у прегледу Без догађаја коме се може приступити из бочне површи. И даље можете преместити фотографију у било који догађај који желите као што је описано испод.

# Преименовање догађаја

Да бисте догађају дали назив уместо да га ословљавате према датуму, изаберите догађај, кликните на Догађаји Преименуј догађај… и унесите нови назив. Други начин за преименовање догађаја јесте да двокликнете на његов назив у бочној површи; унесите нови назив и затим притисните Enter.

# Премештање фотографија између догађаја

Иако су фотографије првобитно груписане у догађаје према њиховом датуму, можете премештати фотографије између догађаја. Да бисте ово урадили, превуците било коју фотографију на бочну површ и спустите је на догађај.

# Стварање и спајање догађаја

Да бисте направили нови догађај, изаберите фотографије које желите у новом догађају и кликните на Догађаји Нови догађај.

Да бисте спојили догађаје, изаберите Догађаји из бочне површи, затим, док држите тастер Ctrl кликните на догађаје које желите да спојите у области главног прозора. На крају, кликните на Догађаји Споји догађаје.

# Разврставање догађаја

Догађаји су приказани у стаблу у бочној површи, организовани према години и месецу најраније фотографије у догађају. Да бисте променили редослед разврставања догађаја, кликните на Преглед Разврстај догађаје и изаберите или растуће или опадајуће.

# Промена фотографије која се користи за представљање сваког догађаја

Ако изаберете ставку Догађаји у бочној површи, видећете једну фотографију која представља сваки догађај. Ово се назива кључном фотографијом.

По подразумеваним вредностима, Фото-бунар користи прву фотографију у сваком догађају као његову кључну фотографију. Да бисте користили другачију кључну фотографију, изаберите фотографију и изаберите Фотографије Постави за кључну фотографију догађаја.