Обележите фотографије да бисте их означили као посебне или да бисте радили са њима као са скупом.

# Обележавање фотографија

Фото-бунар вам омогућава да обележите фотографије. Када је фотографија обележена, мала иконица заставице се појављује у њеном горњем десном углу. Можете изабрати ставку Обележено у бочној површи да бисте видели све фотографије које су обележене.

Обележавање фотографије је означава као посебну. Ово можете тумачити на било који начин. На пример, можете обележити све фотографије којима је потребно визуелно подешавање, или све фотографије које желите да поделите са пријатељем.

Обележавање је такође корисно јер можете радити са свим обележеним фотографијама као са скупом. На пример, можете изабрати приказ Обележено и затим отпремити све обележене фотографије на услугу за објављивање.

# За обележавање или скидање обележја са фотографије

Да бисте обележили или скинули обележје са фотографије, десним кликом кликните на фотографију и изаберите Обележи или Скини обележје из приручног изборника. Или користите тастере пречице Ctrl G или /.