Shotwell ішіндегі RAW қолдауы туралы толығырақ.

# Shotwell ішіндегі RAW қолдауы

Кейбір камералар деректерді тікелей сенсордан қосымша түс ақпараты бар файлға сақтау мүмкіндігіне ие; бұл әдетте «RAW» немесе «камера RAW» деп аталады және Shotwell бұл файлдарды да қолдайды.

RAW фотосуреттерді әдетте тікелей көрсету мүмкін болмағандықтан, олар алдымен өңделуі — яғни, олардың қосымша ақпараты интерпретацияланып, көрсетуге дайындалуы керек — сондықтан камералардың көпшілігі RAW форматындағы файлдың ішіне JPEG-ті ендіреді немесе суретке түсіру кезінде RAW файлымен бірге JPEG шығарады. Соңғысы осы құжатта RAW+JPEG деп аталады. Егер сіз RAW+JPEG жұбын импорттасаңыз, Shotwell оларды жұпталған күйде сақтайды және жинағыңызда бір нысан ретінде қарастырады.

RAW файлын импорттаған кезде, мәзірлерден Фотосуреттер Әзірлеуші тармағын таңдау арқылы камераның ішкі өңделген JPEG файлын немесе Shotwell әзірлеген файлын пайдалануды таңдай аласыз.

Әзірлеушілер арасында ауысу фотосуретке жасалған барлық түзетулердің жойылуына әкеледі.

RAW фотосуретін жариялау немесе басқа бағдарламалардың көбінде пайдалану үшін оны алдымен экспорттау керек. Shotwell RAW фотосуреттеріңізді JPEG, PNG, TIFF немесе BMP пішімінде экспорттай алады және жариялау кезінде ол сіз үшін JPEG нұсқасын іштей экспорттап, соны жариялайды.