Више о подршци за сирове (RAW) слике у Фото-бунару.

# Подршка за сирове (RAW) слике у Фото-бунару

Неки фото-апарати имају могућност да складиште податке директно са сензора у датотеку која садржи додатне информације о боји; ово се обично назива „RAW“ или „сирови запис“, а Фото-бунар подржава и ове датотеке.

Пошто се сирове фотографије обично не могу приказати директно, већ се прво морају развити — то јест, њихове додатне информације се морају протумачити и припремити за приказ — већина фото-апарата ће или уградити JPEG унутар датотеке сировог формата, или направити JPEG поред сирове датотеке у тренутку снимања. Ово друго се у овом документу назива RAW+JPEG. Ако увезете RAW+JPEG пар, Фото-бунар ће их држати упареним и третирати их као једну ставку у вашој библиотеци.

Када увезете сирову датотеку, можете изабрати да користите или интерно развијени JPEG фото-апарата или Фото-бунаров избором Фотографије Развијач у менијима.

Промена развијача ће довести до одбацивања свих измена направљених на фотографији.

Да бисте објавили или користили сирову фотографију у већини другог софтвера, она се прво мора извести. Фото-бунар може извести ваше сирове фотографије у JPEG, PNG, TIFF или BMP формат, а приликом објављивања, интерно ће извести JPEG верзију за вас и то објавити.