Дајте фотографијама оцену између 1 и 5 звездица. Можете одбацити лоше фотографије, скривајући их из приказа.

# Оцене

Свакој фотографији можете доделити оцену од 1-5 звездица, или је алтернативно можете оценити као одбачену, у ком случају ће Фото-бунар по подразумеваним подешавањима сакрити фотографију.

Фотографију или скуп фотографија можете оценити на било који од ових начина:

Изаберите фотографију(е), а затим изаберите оцену из менија највишег нивоа Фотографије Постави оцену.

Десним кликом на фотографију(е), а затим изаберите оцену из контекстног менија „Постави оцену“.

Изаберите фотографију(е), а затим притисните било који од тастера пречица 1, 2, 3, 4 или 5 да бисте доделили оцену. Или притисните 9 да бисте означили фотографију(е) као одбачену или 0 да бисте поништили оцену(е).

Уобичајено Фото-бунар приказује све фотографије осим одбачених фотографија. Можете поставити другачији филтер оцена користећи мени Преглед Филтрирај фотографије — на пример, можете приказати само фотографије оцењене са 3 звездице или више, или можете приказати све фотографије укључујући и оне означене као одбачене. Иконица Фото-бунара на траци алата приказује тренутни филтер оцена и такође се може користити за постављање филтера.

Фото-бунар обично приказује оцену сваке фотографије у њеном доњем левом углу. Можете искључити приказ оцена користећи ставку менија Преглед Оцене.

Можете повећати или смањити оцену фотографије користећи наредбе Постави оцену Повећај и Постави оцену Смањи, или пречице на тастатури < и >.