Сазнајте о различитим начинима прегледања ваших фотографија: у мрежи, попуњавајући главни прозор или попуњавајући цео екран.

# Прегледи фотографија

Када изаберете било коју збирку у бочној површи, Фото-бунар приказује све фотографије у збирци у области главног прозора. Доле десно је клизач који подешава величину прегледа сличица. Такође можете подесити величину сличица користећи тастере плус и минус (+ и -) или притиском на тастер Ctrl док померате точкић миша.

Можете прегледати фотографију у режиму целог прозора тако што ћете је двапут кликнути. Одатле се можете кретати до других фотографија у збирци помоћу дугмади Назад и Напред. Да бисте се вратили у збирку, двапут кликните на фотографију или притисните Esc.

Када прегледате фотографију у режиму целог прозора, клизач на палети алата контролише увећање. Можете се померати унаоколо хватањем и превлачењем било где на фотографији. Такође можете увећавати користећи точкић миша или притиском на следеће пречице на тастатури: Ctrl0 за целу слику, Ctrl1 за 100% (1 пиксел фотографије = 1 пиксел екрана) и Ctrl2 за 200% (1 пиксел фотографије = 2x2 пиксела екрана).

Фото-бунар нуди режим преко целог екрана за приказ фотографија. Изаберите Преглед Преко целог екрана или притисните F11. Да бисте видели палету алата преко целог екрана, померите миш на дно екрана. Палета алата нуди дугмад за кретање кроз збирку, за прибадање палете алата (тако да не буде скривена када померите миш) и за напуштање приказа преко целог екрана.

# Прегледање снимака

Када двапут кликните на снимак, Фото-бунар ће покренути спољни програм за пуштање снимака. Тренутно није могуће приказати снимак у режиму целог прозора у Фото-бунару или пустити снимак унутар самог Фото-бунара.