Shotwell жинағын дискідегі фотосурет файлдарымен синхрондалған күйде ұстаңыз.

# Фотосурет файлдары

Shotwell жинағындағы әрбір фотосурет қатты дискіңізде сақталған файлға сәйкес келеді. Shotwell-де Shotwell жинағы мен дискідегі файлдарды синхрондалған күйде ұстауға көмектесетін бірнеше мүмкіндік бар.

# Пайдаланушылық бума үлгісін пайдалану

Shotwell жинағыңыздағы бумаларды қалай атайтыныңызды көрсетуге мүмкіндік береді. Мұны Баптаулар сұхбат терезесіндегі Бума құрылымы және Үлгі баптауларын өзгерту арқылы жасауға болады. Сіз алдын ала таңдалған үлгіні пайдалана аласыз немесе Пайдаланушылық таңдап, өз үлгіңізді тере аласыз.

Бума үлгісі үшін қолжетімді таңбалар % (пайыз белгісі) белгісінен басталады. Бұл таңбалар шығаратын мәндер тілдік ортаға (локаль) байланысты, сондықтан компьютеріңізде көргеніңіз төмендегі мысалдардан өзгеше болуы мүмкін.

| Таңба | Мағынасы | Мысал
| %Y | Жыл: толық | 2011
| %y | Жыл: екі таңбалы | 11
| %d | Алдыңғы нөлі бар айдың күні | 03
| %A | Күн аты: толық | Сәрсенбі
| %a | Күн аты: қысқартылған | Сәр
| %m | Алдыңғы нөлі бар ай нөмірі | 02
| %b | Ай аты: қысқартылған | Ақп
| %B | Ай аты: толық | Ақпан
| %I | Сағат: 12 сағаттық пішім | 05
| %H | Сағат: 24 сағаттық пішім | 17
| %M | Минут | 16
| %S | Секунд | 30
| %p | AM немесе PM | PM

Басқа қолжетімді таңбалар да бар; егер сізге мұнда тізімделмеген таңба қажет болса, man strftime командасын орындау арқылы strftime бойынша нұсқаулықты тексеріңіз.

# Фотосуреттерді автоматты түрде импорттау

Shotwell жинақ бумасында пайда болған жаңа фотосуреттерді автоматты түрде импорттай алады. (Жинақ бумасы әдетте үй бумаңыздағы Суреттер бумасы болып табылады; оның орнын Баптаулар терезесінде өзгертуге болады.)

Автоматты импорттауды іске қосу үшін Баптаулар терезесіндегі Жинақ бумасындағы жаңа файлдарды бақылау ұяшығын белгілеңіз.

Shotwell сондай-ақ автоматты импортталатын бумалар ішіндегі символдық сілтемелерді де бақылай алады.

# Импортталған фотосуреттердің атын автоматты түрде кіші әріпке өзгерту

Shotwell импортталған фотосуреттердің файл аттарын автоматты түрде кіші әріпке өзгерте алады. Бұл мүмкіндікті іске қосу үшін Түзету Баптаулар тармағын таңдап, Баптаулар терезесінде Импортталған файлдардың атын кіші әріпке өзгерту ұяшығын белгілеңіз.

# Метадеректерді бірден жазу

Үнсіз келісім бойынша, Shotwell фотосуреттерді түзеткенде немесе олардың белгілері мен тақырыптарын өзгерткенде де фотосурет файлдарын өзгертпейді. Shotwell бұл өзгерістерді тек өз дерекқорында жазады.

Бұл әрекетті өзгерту үшін Баптаулар сұхбат терезесінде Белгілерді, тақырыптарды және басқа метадеректерді фотосурет файлдарына жазу ұяшығын белгілеуге болады. Бұл опция іске қосылғанда, Shotwell-де оны өзгерткен кезде Shotwell келесі метадеректерді фотосурет файлдарының көбіне жазады:

тақырыптар

белгілер

рейтингтер

бұру ақпараты

уақыт/күн

Shotwell бұл ақпаратты фотосурет файлдарында EXIF, IPTC және/немесе XMP пішімінде сақтайды. Ескерту: Shotwell тек JPEG, PNG және TIFF пішіміндегі фотосурет файлдарына ғана жаза алады, BMP фотосуреттеріне, RAW фотосуреттеріне немесе видео файлдарына жаза алмайды.

# Орындалу уақытын бақылау

Shotwell жұмыс істеп тұрған кезде кез келген фотосурет файлына сыртқы түрде енгізілген өзгерістерді байқайды. Фотосурет файлы өзгерген кезде Shotwell файлды қайта оқиды және фотосурет пен метадеректер көрінісін жаңартады.

Ескерту: Shotwell іске қосылу кезінде барлық фотосурет файлдарының өзгерістерін тексереді, бірақ іске қосылғаннан кейін тек жинақ бумасындағы фотосурет файлдары ғана нақты уақыт режимінде бақыланады. Біз бұл шектеуді болашақ шығарылымда алып тастауды үміт етеміз.