Увезите фотографије које су већ сачуване на вашем рачунару.

# Увожење са вашег чврстог диска

Да увезете датотеке фотографија са вашег чврстог диска у Фото-бунар, само их превуците из вашег прегледача датотека у прозор Фото-бунара.

Алтернативно, кликните на Датотека Увези из фасцикле... и изаберите фасциклу која садржи фотографије које желите да увезете. Ако не желите да Фото-бунар дубински претражује подфасцикле приликом увоза, можете одзначити кућицу Дубински у подфасцикле на дну прозорчета за датотеке.

Фото-бунар ће вас питати да ли желите да умножите датотеке фотографија у вашу фасциклу библиотеке (обично је то фасцикла Слике у вашем личном директоријуму) или да их увезете на самом месту без умножавања датотека.

Ако држите притиснут тастер Ктрл док превлачите фотографије, Фото-бунар ће умножити фотографије у вашу фасциклу библиотеке без питања. Слично томе, ако држите притиснуте тастере Ктрл Шифт док превлачите фотографије, Фото-бунар ће увести фотографије без њиховог умножавања.

Када се увоз заврши, можете изабрати Последњи увоз у бочној површи да видите све успешно увезене фотографије. Списак догађаја ће такође приказати нове уносе за датуме који одговарају увезеним фотографијама.