Фотосуреттерге 1-ден 5-ке дейін жұлдызша рейтингін беріңіз. Нашар фотосуреттерді қабылдамай, оларды көріністен жасыруға болады.

# Рейтингтер

Әр фотосуретке 1-5 жұлдызша аралығында рейтинг бере аласыз немесе баламалы түрде оны «Қабылданбаған» деп белгілей аласыз, бұл жағдайда Shotwell фотосуретті үнсіз келісім бойынша жасырады.

Фотосуретке немесе фотосуреттер жиынтығына келесі тәсілдердің кез келгенімен рейтинг бере аласыз:

Фотосуретті (немесе бірнешеуін) таңдап, жоғарғы деңгейдегі Фотосуреттер Рейтингті орнату мәзірінен рейтингті таңдаңыз.

Фотосуретті (немесе бірнешеуін) оң жақпен шертіп, «Рейтингті орнату» контексттік мәзірінен рейтингті таңдаңыз.

Фотосуретті (немесе бірнешеуін) таңдап, рейтинг беру үшін 1, 2, 3, 4 немесе 5 жарлық пернелерінің кез келгенін басыңыз. Немесе фотосуретті қабылданбаған деп белгілеу үшін 9, ал рейтингті тазарту үшін 0 пернесін басыңыз.

Әдетте Shotwell қабылданбаған фотосуреттерден басқа барлық фотосуретті көрсетеді. Көрініс Фотосуреттерді сүзгілеу мәзірі арқылы басқа рейтинг сүзгісін орнатуға болады — мысалы, тек 3 немесе одан жоғары жұлдызды рейтингі бар фотосуреттерді көрсете аласыз немесе қабылданбаған деп белгіленгендерді қоса алғанда барлық фотосуретті көрсете аласыз. Саймандар панеліндегі Shotwell таңбашасы ағымдағы рейтинг сүзгісін көрсетеді және сүзгіні орнату үшін де пайдаланылуы мүмкін.

Shotwell әдетте әр фотосуреттің рейтингін оның төменгі сол жақ бұрышында көрсетеді. Көрініс Рейтингтер мәзір тармағы арқылы рейтингтердің көрсетілуін сөндіруге болады.

Фотосуреттің рейтингін Рейтингті орнату Арттыру және Рейтингті орнату Азайту командалары немесе < және > пернетақта жарлықтары арқылы арттыруға немесе азайтуға болады.