Фотосуреттің бөліктерін қиып жіберу арқылы оның композициясын жақсартыңыз.

# Қиып жіберу

Фотосуреттің ауданын азайтып, көрерменнің назарын оның кішігірім бөлігіне шоғырландыру үшін «Қиып жіберу» сайманын пайдаланыңыз. Қиып жіберу сайманы тек толық терезе немесе толық экран режимінде қолжетімді.

Толық терезе режиміне өту үшін фотосуретті екі рет шертіңіз, содан кейін саймандар панеліндегі Қиып жіберу батырмасын басыңыз.

Фотосуреттің үстінде ақ жақтау — қию тіктөртбұрышы пайда болады. Қию тіктөртбұрышы ішіндегі фотосуреттің ашықтау бөлігі оны қиған кезде фотосуреттің қандай болатынын көрсетеді.

Курсорды жақтаудың ортасына қойсаңыз, оны жылжыта аласыз. Егер жақтаудың жиектерін сүйресеңіз, оның өлшемін реттей аласыз. Қию жақтауын жылжытып, реттеген кезде, оның ішінде тоғызқұмалақ торына ұқсас төрт сызық пайда болатынын көресіз. Бұл — үштен бір ережесінің сызықтары.

Сондай-ақ қию жақтауын көптеген жалпы өлшемдердің біріне шектеуге болады. Ашылмалы тізімнен қажеттіліктеріңізге сәйкес келетін өлшемді таңдаңыз. Егер оның жанындағы айналдыру батырмасын бассаңыз, шектеудің бағдары ауысады (альбомдықтан кітаптыққа).

Қию контуры көңіліңізден шыққан кезде, оны Қиып жіберу батырмасын басу арқылы іске асырыңыз. Shotwell қиылған фотосуретті көрсетеді.

Егер ойыңыздан айнып қалсаңыз, Қиып жіберу батырмасын қайтадан басып, қиюды дәлдеп реттеңіз.

Егер Іске асыру орнына Бас тарту батырмасын бассаңыз, Shotwell фотосуреттің алдыңғы қию өлшемдеріне қайтарады.

# Үштен бір ережесі дегеніміз не?

Үштен бір ережесі фотосурет үшін тартымды композиция таңдауға көмектеседі.

Көрініс екі бірдей қашықтықтағы вертикалды сызық және екі бірдей қашықтықтағы горизонталды сызық арқылы 3x3 торға бөлінгенін елестетіңіз. Ережеге сәйкес, егер сіз негізгі нысандарды (көкжиек немесе адамның денесі сияқты) сызықтардың біріне сәйкестендірсеңіз, тартымды композиция алу ықтималдығы жоғары болады. Нысандардың тордың бір бөлігінен екіншісіне өту жолына назар аудару да көмектесуі мүмкін.

Фотосуретті үштен бір ережесіне сәйкес келетіндей етіп қию жиі визуалды түрде тартымдырақ кескінге әкеледі.

Композицияны жақсарту үшін «үштен бір ережесі» сызықтарын пайдаланып фотосуретті қиып жіберу.