# Политика приватности Фото-бунара за мрежне услуге

# Гугл

## Подаци које Фото-бунар складишти и преноси о вама

Програм „Повезивање Фото-бунара“ и његово складиште података налазе се локално на вашем личном рачунару.

Током свог рада, „Повезивање Фото-бунара“ може на вашем рачунару да ускладишти токен за потврду идентитета који прима од Јутјуба и Гугл фотографија. Овај токен је једноставно низ слова и бројева који идентификује сесију. Он не садржи лозинку, корисничко име нити друге личне податке. Овај токен можете обрисати одјављивањем са услуге или, ако „Повезивање Фото-бунара“ више није доступно, одласком у системско складиште акредитива и његовим ручним уклањањем.

Такође можете опозвати приступ било којој Гугловој услузи у било ком тренутку посетом на https://security.google.com/settings/. Ако изаберете да опозовете приступ коришћењем горње везе, сачувани токен ће бити уклоњен приликом следеће употребе.

„Повезивање Фото-бунара“ ни у ком тренутку не преноси никакве податке Гномовој фондацији, Организацији за слободу софтвера (Software Freedom Conservancy), било ком од програмера програма „Повезивање Фото-бунара“ за Гуглове услуге нити било којој трећој страни.

За Гуглову сопствену политику приватности, погледајте https://policies.google.com/privacy

## Јутјуб

Фото-бунар користи услуге Јутјуб АПИ-ја https://developers.google.com/youtube за приступање вашем Јутјуб каналу и отпремање видео снимака.

### Подаци добијени са вашег Јутјуб налога

Једини податак који се преузима са вашег Јутјуб налога је ваше Јутјуб корисничко име. Корисничко име ће се користити само током поступка отпремања и неће бити трајно сачувано нигде.

### Јутјуб услови и овлашћења

Коришћењем Фото-бунара за приступ Јутјубу, слажете се да будете обавезани Јутјубовим условима коришћења који су доступни на https://www.youtube.com/t/terms

### Овлашћења која дајете Фото-бунару за Јутјуб

Коришћењем Фото-бунара, дајете овлашћење програму „Повезивање Фото-бунара“ да објављује видео снимке на вашем Јутјуб каналу. Осим отпремања видео снимака, Фото-бунар не умеће, не мења нити уклања, не складишти нити дели било какве податке са вашег Јутјуб налога и канала.

## Гугл фотографије

Фото-бунар користи услуге АПИ-ја Гугл фотографија https://developers.google.com/photos/ за сву интеракцију са вашим подацима на Гугл фотографијама

### Овлашћења која дајете Фото-бунару за Гугл фотографије

Коришћењем Фото-бунара, овлашћујете програм „Повезивање Фото-бунара“ да објављује фотографије на вашем налогу Гугл фотографија. Он ће преузети списак доступних албума како би вам омогућио да изаберете постојећи албум за отпремање, а може и да прави албуме у ваше име. Осим прављења албума и отпремања фотографија, Фото-бунар не врши никакве измене постојећих података на Гугл фотографијама

# Фликр

## Подаци које Фото-бунар складишти и преноси о вама

Апликација Фото-бунар Веза и њено складиште података налазе се локално на вашем личном рачунару. Током свог рада, Фото-бунар Веза може да ускладишти скупину за потврду идентитета коју прими од Фликра на вашем рачунару. Ова скупина за потврду идентитета је једноставно низ слова и бројева који идентификују сесију. Не садржи лозинку, корисничко име или друге личне податке. Фото-бунар Веза ни у ком тренутку не преноси никакве информације Гномовој фондацији, Задужбини за слободу софтвера или било ком од програмера апликације Фото-бунар Веза за Фликр.

## Овлашћења која дајете Фото-бунару за Фликр

Коришћењем Фото-бунара, дајете апликацији Фото-бунар Веза приступ за објављивање фотографија на вашем Фликр налогу. Она ће преузети списак доступних албума како би вам омогућила да изаберете постојећи албум за отпремање. Такође може да направи нове албуме у ваше име. Осим прављења албума и отпремања фотографија, Фото-бунар не врши никакве измене на постојећим подацима на вашем Фликр налогу.