Терезенің сол жағындағы бүйірлік панель жинағыңыздың түрлі көріністерін тізімдейді.

# Бүйірлік панель

Shotwell терезесінің сол жағындағы бүйірлік панель жинағыңыздың түрлі көріністерін тізімдейді. Бір фотосуретті бірнеше көріністе көре алғаныңызбен, ол қатты дискіде тек бір рет қана сақталады.

Соңғы импорт көрінісі олардың F-Spot-тан, камераңыздан, жад картасынан немесе қатты дискіден импортталғанына қарамастан, соңғы импортталған фотосуреттеріңізді тізімдейді.

Жалаушаланған тармағы бұрын жалауша қойған барлық фотосуретті тізімдейді.

Сақталған іздеу жинағыңызды көптеген критерийлер бойынша сұрыптауға мүмкіндік береді.

Оқиғалар бумасы жинағыңыздағы барлық оқиғаны тізімдейді. Оқиға — бұл шамамен бір уақытта түсірілген фотосуреттер тобы.

Белгілер бумасы фотосуреттерге тағайындаған барлық белгіні тізімдейді. Фотосуреттерге бірнеше белгі тіркелуі мүмкін. Бүйірлік панельдегі белгінің атын шерткенде, сол белгімен байланысты барлық фотосуретті көресіз.