Фотосуреттерді қараудың түрлі тәсілдері туралы біліңіз: торда, негізгі терезені толтыру немесе бүкіл экранды толтыру.

# Фотосуреттерді қарау

Бүйірлік панельде кез келген жинақты таңдағанда, Shotwell жинақтағы барлық фотосуретті негізгі терезе аймағында көрсетеді. Төменгі оң жақта эскиздердің қарау өлшемін реттейтін жүгірткі бар. Сондай-ақ эскиз өлшемін плюс және минус пернелері (+ және -) арқылы немесе тышқан дөңгелегін айналдыру кезінде Ctrl пернесін басу арқылы реттеуге болады.

Фотосуретті екі рет шерту арқылы оны толық терезеде көруге болады. Сол жерден «Артқа» және «Алға» батырмалары арқылы жинақтағы басқа фотосуреттерге өтуге болады. Жинаққа қайта оралу үшін фотосуретті екі рет шертіңіз немесе Esc басыңыз.

Фотосуретті толық терезе режимінде көргенде, саймандар панеліндегі жүгірткі масштабты басқарады. Фотосуреттің кез келген жерінен ұстап, сүйреу арқылы айналаны шарлай аласыз. Сондай-ақ дөңгелекті айналдыру немесе келесі пернетақта жарлықтарын басу арқылы масштабтауға болады: толық кескін үшін Ctrl0, 100% үшін Ctrl1 (1 фото пикселі = 1 экран пикселі) және 200% үшін Ctrl2 (1 фото пикселі = 2x2 экран пикселі).

Shotwell фотосуреттерді көрсету үшін толық экран режимін ұсынады. Көрініс Толық экран тармағын таңдаңыз немесе F11 басыңыз. Толық экранды саймандар панелін көру үшін тышқанды экранның төменгі жағына жылжытыңыз. Саймандар панелі жинақ бойынша қозғалуға, саймандар панелін бекітуге (тышқанды алып кеткенде ол жасырылмауы үшін) және толық экран көрінісінен шығуға арналған батырмаларды ұсынады.

# Видеоларды қарау

Видеоны екі рет шерткенде, Shotwell видеоны ойнату үшін сыртқы видео ойнатқышты іске қосады. Қазіргі уақытта видеоны Shotwell ішінде толық терезе режимінде көрсету немесе видеоны Shotwell-дің өзінде ойнату мүмкін емес.