Бочна површ на левој страни прозора набраја различите прегледе ваше библиотеке.

# Бочна површ

Бочна површ на левој страни прозора Фото-бунара набраја различите прегледе ваше библиотеке. Иако исту фотографију можете видети у више прегледа, она је сачувана само једном на вашем чврстом диску.

Преглед Последњи увоз набраја ваше последње увезене фотографије без обзира да ли су увезене из Ф-спота, са вашег фото-апарата, меморијске картице или чврстог диска.

Преглед Означено набраја све фотографије које сте претходно означили.

Преглед Сачувана претрага вам омогућава да поређате вашу библиотеку према многим критеријумима.

Фасцикла Догађаји набраја све догађаје у вашој збирци. Догађај је група фотографија које су снимљене у приближно исто време.

Фасцикла Ознаке набраја све ознаке које сте доделили фотографијама. Фотографије могу имати више придружених ознака. Када кликнете на назив ознаке у бочној површи, видећете све фотографије придружене тој ознаци.