Уклоните фотографије из библиотеке или их потпуно обришите са вашег рачунара.

# Уклањање и брисање фотографија

Можете уклонити фотографије из ваше библиотеке, а можете их додатно и потпуно обрисати са вашег чврстог диска.

Процес брисања

Овај дијаграм показује како се фотографија, када се обрише, прво ставља у Фото-бунарово смеће. Ако је обришете из Фото-бунаровог смећа, она се ставља у смеће вашег рачунара. Ако је обришете из смећа вашег рачунара, фотографија је коначно и неповратно обрисана са вашег рачунара.

# Уклањање фотографија из библиотеке

Изаберите фотографије за уклањање и изаберите Уређивање Премести у смеће. (Такође можете притиснути тастер Delete.) Фотографије ће бити премештене из ваше библиотеке у Фото-бунарово смеће.

Ако желите да уклоните фотографије из Фото-бунара без њиховог проласка кроз смеће, једноставно изаберите фотографије које желите да уклоните и изаберите Уређивање Уклони из библиотеке. Датотеке фотографија ће остати на свом месту на диску.

# Празњење или враћање фасцикле смећа

Изаберите ставку „Смеће“ у бочној површи и Фото-бунар ће приказати све фотографије које су означене за уклањање или брисање. У прегледу смећа, доступне су следеће наредбе:

## Обриши

Обришите изабране фотографије из фасцикле смећа.

## Обнови

Вратите изабране фотографије у Фото-бунар.

## Испразни смеће

Обришите све фотографије из фасцикле смећа.

# Брисање или пражњење смећа

Када бришете датотеке из фасцикле смећа или када празните фасциклу смећа, биће вам понуђени следећи избори:

## Само уклони

Уклоните фотографије из библиотеке али их оставите на њиховом месту на рачунару.

## Пошаљи датотеку у смеће

Уклоните фотографије из библиотеке и обришите их са рачунара.

## Одустани

Не ради ништа.