Компьютеріңізде сақталған фотосуреттерді импорттаңыз.

# Қатты дискіден импорттау

Фотосурет файлдарын қатты дискіден Shotwell-ге импорттау үшін оларды файл браузерінен Shotwell терезесіне сүйреп апарыңыз.

Баламалы түрде, Файл Бумадан импорттау... тармағын шертіп, импорттағыңыз келетін фотосуреттері бар буманы таңдаңыз. Егер Shotwell-дің импорттау кезінде ішкі бумаларға кіргенін қаламасаңыз, файл сұхбат терезесінің төменгі жағындағы Ішкі бумаларға кіру ұяшығын алып тастауға болады.

Shotwell фотосурет файлдарын жинақ бумасына (әдетте үй бумаңыздағы Суреттер бумасы) көшіруді немесе файлдарды көшірмей, орнында импорттауды қалайтыныңызды сұрайды.

Егер фотосуреттерді сүйреп апару кезінде Ctrl пернесін басып тұрсаңыз, Shotwell фотосуреттерді сұраусыз жинақ бумасына көшіреді. Сол сияқты, сүйреп апару кезінде Ctrl Shift басып тұрсаңыз, Shotwell фотосуреттерді көшірмей импорттайды.

Импорттау аяқталғаннан кейін, сәтті импортталған барлық фотосуретті көру үшін бүйірлік панельдегі Соңғы импорт тармағын таңдауға болады. Оқиғалар тізімінде импортталған фотосуреттерге сәйкес келетін күндер үшін жаңа жазбалар көрсетіледі.