Ако Фото-бунар не може да пронађе фотографију у вашој библиотеци, означава је као недостајућу.

# Недостајуће фотографије

Сваки пут када се Фото-бунар покрене, он скенира вашу библиотеку фотографија како би проверио да ли све датотеке фотографија и даље постоје на вашем тврдом диску. Ако Фото-бунар утврди да неке датотеке фотографија недостају, неће их приказати у уобичајеним прегледима Фотографија, Догађаја и Ознака, већ ће их уместо тога приказати у посебном прегледу Недостајућих датотека који ће се појавити у бочној површи.

Ако више не желите да недостајуће датотеке буду део ваше збирке Фото-бунара (можда зато што сте их обрисали), идите на преглед Недостајућих датотека, изаберите фотографије и затим кликните на Уклони из библиотеке.

Ако имате фотографије на уклоњивом диску, као што је ЦД или УСБ флеш диск, и увезете их у Фото-бунар без умножавања фотографија на ваш рачунар, оне ће се приказати као недостајуће датотеке ако затим искључите уклоњиви диск. Погледајте да научите како да умножите датотеке са уклоњивих дискова на ваш рачунар.

Ако било које недостајуће датотеке фотографија поново постану доступне, Фото-бунар ће то приметити приликом следећег покретања. Фотографије ће се поново појавити у прегледима Фотографија, Догађаја и Ознака.