Прегледајте детаљније податке о фотографијама, као што је режим излагања који користи фото-апарат.

# Основни и проширени подаци

Окно са основним подацима се појављује на дну бочне површи, и приказује кратак сажетак фотографија које сте изабрали. Ако ниједна фотографија није изабрана, приказује сажетак целе збирке. Можете да промените стање приказа овог окна користећи наредбу Преглед Основни подаци.

Окно са мапом се појављује на дну бочне површи као део окна са основним подацима, и приказује прегледну мапу фотографија које сте изабрали. Ако ниједна фотографија није изабрана, приказује преглед целе збирке. Можете да промените стање приказа овог окна користећи наредбу Преглед Преглед мапе. Имајте на уму да ће мапа бити приказана само када је приказано окно са основним подацима.

Плутајући прозор са проширеним подацима приказује више података о изабраној фотографији. Наредба Преглед Проширени подаци или тастери Ctrl Shift X мењају стање приказа овог прозора.