Цифрлық камерадан суреттерді көшіріп алу.

# Камерадан импорттау

Цифрлық камерадан суреттерді импорттау үшін:

Камераны компьютерге жалғаңыз және оны қосыңыз. Shotwell оны анықтап, бүйірлік панельде көрсетеді.

Бүйірлік панельден камераны таңдаңыз. Камерадағы әрбір суреттің алдын ала қарау бейнесі көрсетіледі.

Қаласаңыз, импорттау үшін нақты суреттер жиынын таңдай аласыз. Ол үшін Ctrl пернесін басып тұрып, жеке суреттерді таңдау үшін шертіңіз. Сондай-ақ, Shift пернесін басып тұрып, суреттер ауқымын таңдау үшін шертуге болады.

Таңдалғанды импорттау немесе Барлығын импорттау батырмасын шертіңіз. Суреттер камерадан көшіріліп, компьютерде сақталады.

Импорттау аяқталғаннан кейін, импортталған барлық суреттерді көру үшін Соңғы импорт көрінісін (бүйірлік панельде) ашуға болады. Оқиғалар тізімінде де (бүйірлік панельде) күні бойынша реттелген жаңа суреттер көрсетіледі.