Фото-бунар подржава JPEG, PNG, TIFF, BMP, GIF, WebP и RAW датотеке фотографија као и видео датотеке.

# Подржани записи фотографија и снимака

Фото-бунар подржава JPEG, PNG, TIFF, BMP, GIF, WebP и RAW датотеке фотографија.

Подршка Фото-бунара за RAW запис је тренутно ограничена. Када прегледате RAW фотографију, ви заправо прегледате JPEG изведен из RAW фотографије, а не саму RAW слику. Додатно, цевовод RAW уређивања није потпуно 16-битни — можете извести само уређене фотографије као 8-битне датотеке. Већина подржаних записа се може користити за извоз (JPEG, PNG, TIFF, BMP).

За више података о фотографијама у RAW запису у Фото-бунару, погледајте одељак RAW.

Фото-бунар такође подржава видео датотеке у било ком запису који подржава Гстримерова библиотека медија на систему на коме је Фото-бунар покренут. Ово обично укључује следеће записе, између осталих:

Записи садржаоца: Ogg, QuickTime, MP4, AVI.

Кодеци: Theora, Quicktime, MPEG-4, Motion JPEG. Имајте на уму да неки оперативни системи можда неће укључивати све кодеке наведене овде због законских или лиценцних ограничења.

Фото-бунар подржава и фотографије и снимке, али ради једноставности, ова документација користи само термин „фотографије“ на већини места. Међутим, многе радње у Фото-бунару се примењују и на фотографије и на снимке. Нарочито, догађаји, обележавање, оцењивање, означавање и објављивање раде и за фотографије и за снимке.