Фотосуретті түзету үшін басқа бағдарламаны пайдаланыңыз.

# Фотосуреттерді сыртқы бағдарламамен түзету

Фотосуретпен қосымша жұмыс істеу үшін сыртқы редакторды пайдаланғыңыз келуі мүмкін. Егер орнатылған болса, GIMP және UFRaw фотосуреттер мен RAW кескіндерін түзетуге арналған әдепкі сыртқы редакторлар болып табылады. Егер бұл бағдарламалар орнатылмаған болса, Түзету Баптаулар тармағын таңдап, орнатылған қолданбалардың ашылмалы мәзірлерінен таңдаулы редакторларыңызды таңдауыңыз керек.

Редакторларыңыз орнатылғаннан кейін, фотосуретті таңдап, оны сыртқы редактормен ашу үшін Фотосуреттер Сыртқы редактормен ашу тармағын таңдаңыз. Сол сияқты, егер бастапқы фотосурет RAW файлы болса, RAW файлын орнатылған RAW редакторымен тікелей түзету үшін Фотосуреттер RAW редакторымен ашу тармағын таңдаңыз.

Түзетулерді аяқтап, файлды сақтаған кезде, Shotwell өзгерістерді анықтап, фотосуретті жаңартады. Сыртқы түзетулер жасалған кезде, сыртқы өңделген фотосуреттің орнына түпнұсқасын көру үшін толық терезе көрінісінде Shift пернесін басып тұрыңыз.

Түпнұсқаға қайтару кез келген сыртқы түзетулерді өшіреді.

Егер сіз RAW фотосуретті сыртқы редакторда түзетіп, нәтижені JPEG немесе PNG сияқты басқа кескінге сақтасаңыз, Shotwell түпнұсқа RAW пен жаңа кескіннің жұпталғанын автоматты түрде анықтай алмайды.

Егер сіз нәтижесінде алынған кескінмен Shotwell ішінде жұмыс істегіңіз келсе, оны өзіңіз импорттауыңыз керек.