Користите другачији програм за уређивање фотографије.

# Уређивање фотографија спољним програмом

Можда ћете желети да користите спољни уређивач за додатни рад на фотографији. Ако су инсталирани, ГИМП и УФРав су подразумевани спољни уређивачи за уређивање фотографија и сирових (RAW) снимака, респективно. Ако ови програми нису инсталирани, морате изабрати жељене уређиваче бирањем Уреди Поставке и избором уређивача из падајућих изборника инсталираних програма.

Када подесите уређиваче, изаберите фотографију и изаберите Фотографије Отвори спољним уређивачем да бисте отворили фотографију спољним уређивачем. Исто тако, ако је изворна фотографија сирова датотека, изаберите Фотографије Отвори уређивачем сирових снимака да бисте уредили сирову датотеку директно подешеним уређивачем сирових снимака.

Када завршите уређивања и сачувате датотеку, Фото-бунар ће открити измене и ажурирати фотографију. Када су направљена спољна уређивања, притисните и држите тастер Shift у приказу целог прозора да бисте приказали изворну фотографију уместо спољно уређене.

Враћање на изворно ће обрисати сва спољна уређивања.

Ако спољно уредите сирову (RAW) фотографију и сачувате резултат у другу слику, као што је JPEG или PNG, Фото-бунар не може аутоматски одредити да изворни RAW и нова слика треба да буду упарени.

Ако желите да радите са резултујућом сликом унутар Фото-бунара, мораћете је сами увести.