Фотосуреттерді жинақтан алып тастаңыз немесе оларды компьютеріңізден толығымен өшіріңіз.

# Фотосуреттерді алып тастау және өшіру

Сіз фотосуреттерді жинағыңыздан алып тастай аласыз, сондай-ақ оларды қатты дискіңізден толығымен өшіре аласыз.

Өшіру процесі

Бұл диаграмма фотосуреттің өшірілген кезде алдымен Shotwell-дің қоқыс шелегіне қалай салынатынын көрсетеді. Егер оны Shotwell-дің қоқыс шелегінен өшірсеңіз, ол компьютеріңіздің қоқыс шелегіне салынады. Егер оны компьютеріңіздің қоқыс шелегінен өшірсеңіз, фотосурет компьютеріңізден біржола және қайтарылмайтындай етіп өшіріледі.

# Фотосуреттерді жинақтан алып тастау

Алып тасталатын фотосуреттерді таңдап, Түзету Қоқыс шелегіне тастау тармағын таңдаңыз. (Сондай-ақ Delete пернесін басуға болады.) Фотосуреттер жинағыңыздан Shotwell-дің қоқыс шелегіне жылжытылады.

Егер фотосуреттерді қоқыс шелегіне жібермей Shotwell-ден алып тастағыңыз келсе, жай ғана алып тасталатын фотосуреттерді таңдап, Түзету Жинақтан өшіру тармағын таңдаңыз. Фотосурет файлдары дискіде орнында қалады.

# Қоқыс шелегін тазарту немесе қалпына келтіру

Бүйірлік панельдегі «Қоқыс шелегі» тармағын таңдаңыз, сонда Shotwell алып тастауға немесе өшіруге белгіленген барлық фотосуретті көрсетеді. «Қоқыс шелегі» көрінісінде келесі командалар қолжетімді:

## Өшіру

Таңдалған фотосуреттерді қоқыс шелегі бумасынан өшіру.

## Қалпына келтіру

Таңдалған фотосуреттерді Shotwell-ге қайта қалпына келтіру.

## Қоқыс шелегін тазарту

Қоқыс шелегі бумасынан барлық фотосуретті өшіру.

# Қоқыс шелегін өшіру немесе тазарту

Файлдарды қоқыс шелегінен өшіргенде немесе қоқыс шелегін тазартқанда, сізге келесі таңдаулар беріледі:

## Тек алып тастау

Фотосуреттерді жинақтан алып тастау, бірақ фотосуреттерді компьютердегі орнында қалдыру.

## Файлды қоқыс шелегіне тастау

Фотосуреттерді жинақтан алып тастау және оларды компьютерден өшіру.

## Бас тарту

Ештеңе істемеу.