Умножите фотографије из Фото-бунара како бисте их могли ставити на неко друго место.

# Извожење фотографија

Да извезете фотографије из Фото-бунара путем превлачења и спуштања, превуците фотографије из Фото-бунара у прозор управника датотека или на вашу радну површину. Нове датотеке ће бити примерци фотографија у пуној величини из ваше збирке. Да извезете изворну датотеку, држите Shift док спуштате фотографију у управника датотека.

Алтернативно, изаберите скуп фотографија и изаберите наредбу Датотека Извези... или притисните Shift Ctrl E, што извози фотографије док вам омогућава да фино подесите величину и димензије ваших датотека фотографија. Појавиће се прозор који вам омогућава да направите неколико избора:

Формат за извоз.

Изаберите Неизмењено да извезете фотографије у њиховом изворном формату без икаквих измена направљених у Фото-бунару. RAW фотографије ће бити извезене у њиховом изворном RAW формату.

Изаберите Тренутно да извезете фотографије укључујући измене направљене у Фото-бунару. RAW фотографије ће бити извезене у JPEG формату ако сте их уређивали у Фото-бунару, а у супротном у њиховом изворном RAW формату.

Или можете изабрати посебан формат слике (JPEG, PNG, TIFF, BMP) који ће се користити за извожење. Све измене направљене у Фото-бунару ће бити укључене, а Фото-бунар ће претворити фотографије у циљни формат.

Квалитет слике за извожење (низак, средњи, висок или највећи).

Ограничење размере (што значи како ће Фото-бунар одлучити да смањи фотографије) и жељена величина у тачкицама.

# Изворна величина

Слика ће бити извезена без примењене промене размере

# Дужа ивица

Слика ће бити извезена тако што ће њена дужа ивица бити сразмерена на Пикселе, а друга према односу висине и ширине

# Ширина

Ширина слике ће бити сразмерена на дату величину у тачкицама, а њена висина према односу висине и ширине. Ово је исто што и Дужа ивица за водоравне слике.

# Висина

Висина слике ће бити сразмерена на дату величину у тачкицама, а њена ширина према односу висине и ширине. Ово је исто што и Дужа ивица за усправне слике.

Опција да ли желите да извезете метаподатке као што су ознаке или оцене. Ово може помоћи у очувању ваше приватности ако имате ознаке геолокације или ознаке које не би требало да види било ко.

Ако је изабрано, Фото-бунар ће уписати ознаке, наслове и друге метаподатке у нове датотеке.